
Pinatindi ng krisis ng COVID-19 ang galit ng mamamayan 


sa inutil at kriminal na rehimeng US-Duterte 


M as matinding kahirapan sa mamamayan at hindi ang pagsugpo sa krisis ng pandemyang COVID-19 ang hatid 
ng mga militaristang hakbangin ng rehimeng US-Duterte. Nagpatung-patong na mga suliranin at higit na 
pagkalugmok ng ekonomya ang sinapit ng bansa sa gitna ng kainutilan, kabagalan at malalang burukratikong 
korapsyon ng rehimen sa pagharap sa pandemyang COVID-19. 


Sa nakalipas na implementasyon 
ng enhanced community quarantine 
(ECQ) sa iba't ibang lalawigan sa 
Timog Bs Katagalugan, mahigit sa 
kalahating milyong manggagawa na 
ang pansamatala at maaaring tuluyang 
mawalan ng trabaho dahil sa pagsasara 
ng mga empresa sa rehiyon at pagtigil 
ng operasyon ng mga ito. Habang 
tumatagal ang mga militaristang 
hakbangin ng rehimen, lalong 
dinaranas ng milyong manggagawa 
at mamamayan ng TK ang matinding 
paghihikahos at kagutuman. 


Kung pagbabatayan ang mga 
datos ng Department of Labor 
and Employment, nasa 99178 
manggagawa ang pansamantalang 
nawalan ng trabaho sa CALABARZON 
at 30,721 naman ang tuwirang 
apektado ng ipinatupad na ECQ sa 
Luzon. Lubhang napakababa ang 


mga datos na ito kung ikukumpara 
sa aktwal na bilang ng manggagawa 
sa CALABARZON pa lamang na 
350,000 hanggang 400,000, hindi 
pa kabilang ang mga impormal na 
sektor at mamamayang nabubuhay 
sa kada araw na pagtatrabaho (daily 


wage earner) na tuwirang apektado 
ng ECQ. 


Kulang na kulang din ang bilang 
ng mga manggagawang nabigyan 
ng ayuda ng Department of Labor 
and Employment (DOLE) na aabot 
lamang sa 856,000 o katumbas ng 
0.896 lamang ng 10.7 milyong mga 
manggagawang nasa formal sector 
ang napagkalooban ng P5,000 ayuda 
ng DOLE sa ilalim ng COVID-19 
Adjustment s Measures Program 
(CAMP) habang nasa 52,000 (196) 
lamang ng kabuuang 5.2 milyong 

non-agricultural informal earners ang nabiyayaan ng ayuda ng 
iskemang work-for-pay. 


Ang masaklap pa, maagap na nagdeklara ang reaksyunaryong 
gubyerno ng pagkaubos ng pondong nakalaan para sa krisis ng COVID-19 
na P275B nang walang malinaw na detalye saan ito napunta. Batbat 
ng korupsyon ang pamamahagi ng Social Amelioration Fund (SAF) ng 
DSWD at mga lokal na gubyerno, maraming hindi nakatatanggap sa 
gitna ng halos panlilimos na ng malaking bilang ng mamamayan. 


Bukod sa pagbabawal sa pagtatrabaho dulot ng mga lockdown at 
ECQ, sinasamantala rin ito ng ilang mga kapitalista upang isagawa 
ang mga iligal na tanggalan laluna ng mga manggagawang kasapi 
ng mga unyon. Nagpatupad ang ilang pagawaan ng flexible work 
arrangements tulad ng pagbabawas ng oras o araw ng paggawa at 
pagbabawas din ng mga manggagawa na siyang sasalo ng bulto ng 
produksyon. 


Bukod sa mga manggagawa sa mga empresa, bumibilang 
nang milyon ang mga manggagawa sa serbisyo kabilang ang mga 
manggagawa sa transportasyon ang nawalan din ng hanapbuhay sa 
gitna ng ECQ ng rehimeng US-Duterte. Malaki rin ang naging epekto 
nito sa mga kanayunan sa rehiyon dulot ng pagkaantala at pagkabalam 
ng pagluluwas ng mga produktong bukid tungo sa iba't ibang 
pagawaan at mga pamilihan dahil sa militaristang kontrol ng rehimeng 
US-Duterte sa galaw ng mamamayan at kanilang mga aktibidad. 


Sa gitna ng muling pagluluwag at pagbibigay-pahintulot ng 
rehimen na paganahin ang mga “esensyal na industriya” kasabay ng 
pagdedeklara ng general community quarantine (GCQ) sa malaking 
bahagi ng Luzon at modified ECQ naman sa malalaking sentro nito ng 
industriya at komersyo, nananatili ang kawalang-katiyakan ng trabaho 
sa panig ng mga manggagawa. Sa ilalim ng bagong kaayusan mula 
nitong ikalawang hati ng Mayo, 5096 lamang ng total work force ng 
mga pagawaang ito ang papayagang magtrabaho. 


Malaking bilang pa rin ng mga manggagawa ang walang trabaho 
at hindi nakatatanggap ng regular na tulong o ayuda mula sa 
reaksyunaryong gobyerno. Sa kabilang banda, malaki ang panganib 
sa hanay ng mga papasok muli sa trabaho na mahawaan ng COVID-19 
dulot ng napakababang kalidad ng serbisyong pangkalusugan sa 
bansa. 


Kasabay nito, matapos alisin ang total lockdown sa malaking bahagi 
ng bansa, mistulang tinalikuran na ng rehimen ang responsibilidad 
nito sa taumbayan sa deklarasyon nito ng pagtatanggal ng SAF sa mga 
probinsyang isinailalim na lamang sa GCQ. Tinukoy rin ng DOLE na 
ang mga manggagawang papasok ng trabaho sa mga lugar na nasa 
ilalim ng GCQ ay hindi na makatatanggap ng hazard pay. 


Sa gitna ng krisis na dulot ng COVID-19 at mga militaristang 
hakbangin ng rehimeng US-Duterte, higit na kailangan ang pagkakaisa 
at lakas ng mga manggagawa at mamamayan upang igiit at ipaglaban 
ang mga karaingan ng mamamayang nagugutom dahil sa kriminal na 
kapabayaan ng reaksyunaryong gubyerno. Susi sa paglutas sa krisis sa 
COVID-19 ay ang pagpapalahok at pagmomobilisa sa pinakamalawak 
na hanay ng mamamayan para pigilan ang paglaganap ng pandemya. 
Nangangailangan ito ng puspusang pagmumulat at pag-oorganisa sa 
populasyon. 


Sa pakikibaka ng mga manggagawa at mamamayan laban 
sa COVID-19, higit nilang napatatalas at nahahasa ang kanilang 
kakayahan upang labanan ang inutil na rehimeng US-Duterte 
hanggang sa tuluyang ibagsak ito. Lumalakas ang kanilang 
hanay upang suungin ang mga pakikibaka para sa kanilang mga 
demokratikong karapatan laban sa nakakubabaw na imperyalistang 
paghahari sa buong daigdig. 

Sa mga komunidad sa kalunsuran 
at kanayunan, dapat nilang ipatupad 
ang iba't ibang hakbangin na hindi 
makakasagka sa kabuhayan ng 
mamamayan at naibibigay ang mga 
pangunahing pangangailangan ng 
bawat pamilya tulad ng pagkain at 
serbisyong pangkalusugan sa gitna 
ng pandemyang COVID-19. Dapat 
nilang kolektibong mapakilos ang 
mamamayan upang puksain ito at 
sa pagpapatupad ng mga lockdown 
taliwas. sa. mga. ginagawang 
militaristang hakbangin ng rehimen. 


Nasa.” pusisyon. ang 75Bs853mga 
manggagawa kasama ang malawak 
na hanay ng mamamayang Pilipino 
na singilin at pagbayarin ang 
rehimeng US-Duterte sa kriminal 
na kapabayaan nito at malalang 
burukratikong B8B8Bkorapsyon. Nasa 
kanila ang lahat ng karapatan para 
hilingin ang tulong at ayuda sa anyo 
ng libreng serbisyong panlipunan at 
pinansyal na suporta. 


Ang digmaan laban sa COVID-19 
ay bahagi ng mas malawak 
na” digmaang inilulunsad 8 ng 
mamamayan sa pamumuno ng 
uring proletaryado at 5s karugtong 


ng digma laban sa militarista at 
pasistang paghahari ng rehimeng 
US-Duterte. Kaya't sa balangkas ng 
digmang bayan, dapat na higit na 
maging solido ang pagkakaisa ng 
mga batayan at aping uri sa lipunang 
Pilipino, ng malawak na hanay ng 
magsasaka at manggagawa. Dapat 
nilang kabigin at organisahin ang 
mga siyentista at mga propesyunal, 
intelektwal at iba pang panggitnang 
uri sa kalunsuran man o kanayunan. 
At habang lumalala ang krisis ng 
COVID-19, higit na dumarami 
ang tumutuligsa sa rehimeng US- 
Duterte maging sa hanay ng mga 
reaksyunaryo sa bansa upang ganap 
na maihiwalay si Duterte at kanyang 
mga kasabwat-militar. 


Lumipas manang krisis na dulot ng 
COVID-19, hindi na mababawi pa ang 
kabiguang natamo ng pandaigdigang 
sistemang kapitalismo na 
siyang nagdulot ng matitinding 
kahirapan sa “mamamayan ng 
daigdig. Pinatunayan lamang ng 
pandaigdigang krisis na ito na wala 
sa pusisyon ang kapitalismo na 
ipagtanggol ang mamamayan ng 
mundo laban sa hambalos ng mga 
katulad na krisis. Sa pinakamahihirap 


na bansa tulad ng Pilipinas na 
nahaharap sa pamalagiang krisis 
tiyak na makailang-ulit ang epekto 
nito sa mamamayan. 


Babalikan ng mamamayan ang 
kasaysayan at tiyak na huhusgahan 
at pagbabayarin nito ang rehimeng 
US-Duterte para sa kanyang kriminal 
na kapabayaan sa pagharap sa 
pandemyang COVID-19. Sa kawalan 
ng sama-samang pagdiriwang at 
pagkilos sa pandaigdigang araw ng 
paggawa nitong Mayo Uno dahil sa 
pandemyang ito, nananatili at lalo 
pang nag-aalab ang kanilang 
hangarin na ipaglaban ang kanilang 
mga karapatan at higit na isulong 
ang demokratikong rebolusyong 
bayan sa mas mataas na antas 
hanggang sa ganap na ibagsak ang 
naghaharing 5s ssistemang 58 8 mala- 
kolonyal at malapyudal sa bansa. 
Paborable para sa rebolusyonaryong 
kilusan ang mga kalagayan upang 
ilunsad ang digmang bayan. Lalo 
pang pinataba ang lupa ng krisis ng 
COVID-19 para sa demokratikong 
rebolusyon na layong kamtin ang 
tunay na kalayaan at ganap na 
demokrasya upang hawanin ang 
landas tungong sosyalismo. 

Binigo ng BHB 
sa Mindoro at 
Palawan ang focused 
military operations ng AFP-PNP sa 
pamamagitan ng 10 matatagumpay 
na taktikal na opensiba mula Mayo 
6 hanggang 28. Natamo ng kaaway 
ang siyam na kumpirmadong patay 
at di tiyak na bilang ng sugatan sa 
mga labanan habang wala ni isang 
kaswalti ang BHB na naglunsad ng 
mga operasyong militar. 


Unang pumutok ang haras riple 
ng Lucio de Guzman Command-BHB 
Mindoro sa kampo ng CAFGU sa Brgy. 
Benli, Bulalacao, Oriental Mindoro 
noong Mayo 6. Sinundan ito ng 
haras riple sa kampo ng CAFGU sa 
Sityo Canturoy, Brgy. Manoot, Rizal, 
Occidental Mindoro sa parehong araw. 


Patay naman ang commanding 
officer na nagngangalang Rosales at 
isang CAFGU ang sugatan sa haras riple 
na isinagawa laban sa CAA camp sa KM 
10, Sityo Cabuyao, Brgy. Panaytayan, 
Mansalay, Oriental Mindoro. 

Pinarusahan din ng LdGC sa 
operasyong haras riple ang mga pulis 
sa RMFB Camp sa Brgy. Cabalwa, 
Mansalay noong Mayo 12. Nagtamo 
ng tatlong sugatan ang RMFB sa 
nasabing labanan. 


Naglunsad naman ng  isnayp- 
haras laban sa nag-ooperasyong 
tropa ng 76th IBPA noong Mayo 18 
sa Sityo Camilian, Brgy. Bugtong 
Tuog, Socorro, Oriental Mindoro. 
Isa ang sugatang kaaway sa isnayp. 
Kinagabihan ay naghagis ng granada 
ang BHB sa headquarters ng 4th 
IBPA sa FF Cruz, Brgy. Cambunang, 
Bulalacao, Oriental Mindoro. 


Kinabukasan, nagharas riple ang 
BHB laban sa 76th IBPA sa Sityo 
Tigao, Brgy. La Fortuna, Socorro kung 
saan dalawa ang inulat na sugatan sa 
mga sundalo. 


Nakakumpiska naman ang 
LAGC ng isang kalibre .22 baril 
sa isang operasyon nito laban sa 
isang elemento ng CAFGU sa Rizal, 
Occidental Mindoro. 


110 TO sa Mindoro at Palawan, bumigo sa larga ng FMO sa mga isla 


Samantala, ginulantang ng 
Bienvenido  Vallever. Command- 
BHB Palawan ang kaaway sa 
pagpapasabog ng granada sa loob ng 
detatsment ng 3rd Marine Brigade 
sa Brgy. Magara, Roxas sa ganap 
na alas-otso ng gabi noong Mayo 
22. Kasunod na aksyong militar 
ang haras ng BVC sa kampo ng 18th 
SFC sa Mantayog Falls, Bunog, Rizal 
noong Mayo 28 na nagresulta sa 
isang sugatang sundalo. 


“Ang mga aksyong militar ng NPA 
sa rehiyon ay tugon sa patuloy na 
paghahasik ng teror at pasismo ng 
AFP-PNP sa kanayunan sa tabing ng 
mga tinatagurian nitong '“Covid- 
related. missions. 8 Asahan ng 
mamamayan sa Timog Katagalugan 
ang paparami pang bilang ng mga 
aksyong militar ng BHB upang 
labanan ang kasalukuyang pinaiiral 
na de facto Martial Law ng 
rehimen,” pagbati ni Armando 
Cienfuego, tagapagsalita ng Melito 
Glor Command BHB TK. 

Ang papel ng neoliberalismo sa paglitaw ng pandemyang 


COVID-19 sa daigdig 


asalukuyang niyayanig ng krisis ng pandemyang COVID-19 ang pandaigdigang sistemang kapitalista. 
Malubhang apektado ang mga nangungunang makapangyarihang ekonomya sa daigdig gaya ng US, China, 
Germany, Japan, France, UK, Italy, Canada at Russia ng pandemyang ito dahil sa pagkaantala hanggang sa pagtigil 


ng pang-ekonomiyang aktibidad ng mundo na pinag-ugnay ng globalisasyon. 


Lalo lamang inilantad 
ng krisis. ng 58s pandemyang 
COVID-19 ang matagal nang 
namamayaning depresyon 
sa ekonomiya ng daigdig na 
patuloy na pinagtatakpan ng 
mga monopolyong burgesya 
ng mundo sa pamamagitan 
ng kanilang itinataguyod na 
mga neoliberal na patakaran. 
Isiniwalat lamang ng krisis 
ng COVID-19 ang kabulukan 


mismo ng neoliberalismo na 
matagal nang naglulugmok sa 

kabuhayan ng mamamayan ng 


daigdig. Gayundin, nalantad 
ang anti-mamamayang 
katangian ng pandaigdigang 
sistemang kapitalista sa 


kawalang kahandaan ng iba't 
ibang reaksyunaryong gubyerno 
sa pagharap sa ganitong tipo 
ng krisis na pumipinsala sa 
mamamayang dumaranas ng 
makauring pagsasamantala, 
kahirapan at kakapusan ng mga 
serbisyong panlipunan. 


Sa pagputok ng krisis. 8ng 
pandemyang COVID-19, higit na 
naging bulnerable ang mayorya 
ng sangkatauhang napakababa 
ng kita, walang hanapbuhay 
at walang anumang impok at 
baon pa sa utang. Maraming 
industriyalisadong bayan ang 
napilitang itigil ang kanilang 
produksyon. Libu-libong 
Overseas Filipino Workers (OFW) 
ang nawalan na ng trabaho. Sa 
ngayon, nakaamba pang tuluyang 
mawalan ng hanapbuhay 
ang mahigit 200,000 OFW. 
Sa pagtatapos ng buwan ng 
Mayo, aabot sa 2,500 OFW ang 
nagpositibo sa COVID-19, 287 na 
ang namatay dahil dito. Ayon sa 
mga pinakahuling ulat, aabot na 
sa 17946 ng buong labor force ng 
bansa o katumbas ng 7.3 milyong 
Pilipino ang walang trabaho sa 
gitna ng krisis ng pandemyang 
COVID-19. 


Ang masang anakpawis ng 
daigdig ang pangunahing naipit 
sa mga ipinatupad na mga 
lockdown na may malawakang 
saklaw at pagsasara ng mga 
industriya. na nagdulot ng 
kawalang hanapbuhay ng 
mamamayan at kulang na kulang 
ang ayudaat tulong para sa kanila 
ng gubyerno. Sa balangkas 


ng neoliberal na patakaran, 
isinapribado ang serbisyong 
pangkalusugan. Nagdulot 


ito ng kakapusan ng mga 
manggagawang pangkalusugan, 
pasilidad, kagamitan at gamot 
at napakamahal na halaga ng 
serbisyong medikal. 


Maraming bansa ang hindi 
nakasabay at walang sapat na 
paghahanda o kumprehensibong 
plano man lang upang labanan 

ang pandemyang COVID-19. 
Sa kabilang banda, inoobliga 
pa sila ng neoliberalismo na 
panatilihing bukas ang kanilang 
mga hangganan na naging 
sanhi ng pagiging bulnerable sa 
pagpasok ng COVID-19. Tiyak 
na isasalba lamang ng mga 
pinakamayayamang pamilya sa 
mundo ang kanilang mga sarili 
sa kapinsalaan ng mayorya 
ng sangkatauhan. Sa mga 
mahihirap na bayan, tiyak 
na lalong magdarahop ang 
mamamayan dahil sa krisis 
ng 5 pandemyang  COVID-19 
na pinalala pa ng matinding 
korupsyon ng pondo na sana'y 


nakalaan para sa ayuda sa 
mamamayan. 
Neoliberal na 5 atake 5 sa 


mamamayan ng daigdig bago 
ang pandemyang COVID-19 


Bago pa naganap ang krisis 
ng  pandemyang  COVID-19, 
matindi na ang kahirapan ng 
mamamayan dahil sa (mga 
neoliberal na atake. Pagkaraang 
ipataw ang neoliberalismo sa 
buong mundo, pinatunayan 
lamang nito ang nagpapatuloy 
at tumitinding kabangkarotehan 
ng pandaigdig na sistemang 
kapitalista. na 7 sumambulat 
noong 2008 sa isang pandaigdig 
na krisis sa pinansya at tumungo 
sa nagpapatuloy na depresyon ng 
ekonomiya ng mundo hanggang 
sa kasalukuyan. Nagdulot 
lamang ito ng malawakang 
kahirapan sa masang anakpawis 
ng mundo at pinatindi rin nito 
ang agwat ng kabuhayan ng 
mayorya ng sangkatauhan sa 
pinakamayayamang pamilya sa 
daigdig. 


Itinataguyod ng neo- 
liberalismo ang globalisasyon 
sa mga kliyenteng estado, sa 
madaling sabi ginamit ng mga 
imperyalistang bayan ang iba't 
ibang iskema, panlilinlang at 
matinding pambabraso upang 
itambol” ang: globalisasyon 
bilang solusyon sa kahirapan 
ng sangkatauhan. Itinulak 
ng neoliberalismo ang 
“pandaigdigang malayang 

kalakalan sa 7 pamamagitan 
ng World Trade Organization, 
International Monetary Fund, 
World Bank at mga katulad na 
imperyalistang institusyong 
nagtataguyod ng kapangyarihan 
ng imperyalismo at paghahari 
nito sa ekonomiya upang itulak 
ang liberalisasyon ng kalakalan, 
pribatisasyon, deregulasyon 
at denasyunalisasyon ng 
ekonomiya ng mga bansa. 


Ang mga itinataguyod 
nilang neoliberal na patakaran 
ang dahilan ng patuloy na 
malawakang pagkawala ng 
hanapbuhay ng masang 
anakpawis. Ito rin ang dahilan ng 
pagbabawas ng mga panlipunang 
serbisyo tulad ng kalusugan, 
edukasyon at pabahay. Higit 
pang ibinukas ng neoliberalismo 
ang bansa sa pandarambong 
ng “mga dayuhang kumpanya. 
Inilako ng mga imperyalistang 
kapangyarihan ang neo- 
liberalismo lupang higit na 
pagsamantalahan ang mga 
manggagawa, magsasaka at 
maging ang mga panggitnang 
uri. Ginamit nila ang mga 
neoliberal na patakaran upang 
pabilisin ang pag-aakumula at 
konsentrasyon ng kayamanan 
ng daigdig sa iilang pamilya 
lamang. 


Habang patuloy ang paglala 
ng krisis ng labis na produksyon 
ng pandaigdigang sistemang 
kapitalistang mas madalas kaysa 
dati, maging ang “mga nasa 
panggitnang uri ay bumaba 
ang antas ng kabuhayan at 
marami ang namamatay dahil 
sa malawakang disempleyo at 
kagutuman. 


Paglaban ng mamamayan sa 
neoliberalismo at pandemyang 
COVID-19 


Habang nagpapatuloy 
ang krisis ng pandemyang 
COVID-19 sa buong mundo, 
tuluy-tuloy rin na tumitindi 
ang mga kontradiksyon sa 
pagitan ng mamamayan at 


imperyalistang 8B8Bkapangyarihan 
sa daigdig dahil sa kawalang- 
kakayahan ng pandaigdigang 


sistemang kapitalista na 
isalba ang sangkatauhan sa 
nakamamatay na sakit. Sa 
kabila ng mataas at abanteng 
antas ng syensya ng mundo, 
nananatiling napakabagal ang 
pagdiskubre ng gamot at bakuna 
laban sa makamamatay na 
sakit. Maraming mga abanteng 
praktika ang mga bayan tulad ng 
Cuba, North Korea at Vietnam 
upang puksain ang COVID-19 na 
hindi man lamang maipatupad 
sa mga bansang matinding 
tinamaan ng sakit. 


Higit na sumikip ang mundo 
para sa mga imperyalista 
dulot ng kasalukuyang krisis 
ng  pandemyang  COVID-19. 
Nananatiling paborable 
ang 8Bs“mmga kalagayan para 


sa. pagrerebolusyon laluna 
sa. mahihirap na bansang 
katulad ng Pilipinas. kung 
saan  pinakamatingkad ang 
panlipunang ligalig dulot 
ng krisis ng pandaigdigang 
sistemang kapitalista. Tiyak 


na lalakas ang agos ng mga 
armadong kilusan para sa 
pambansang pagpapalaya at 
sariling pagpapasya sa mga 
atrasadong bansa, at mga 
anti-imperyalistang kilusan, 
na naggigiit ng pambansang 
kasarinlan at kalayaan sa iba't 
ibang panig ng daigdig. 


Habang nagiging mas 
masahol at mapangwasak ang 
krisis ng imperyalismo sa buong 
daigdig, nakatitiyak ang 
panibagong pagdaluyong ng 
pandaigdig na proletaryong 
rebolusyon. Ito ang kongkretong 
kalagayang dapat na 
samantalahin ng lahat ng 
rebolusyonaryong pwersa at 
mamamayan upang higit na 
magpalakas laban sa 
imperyalismong US at lahat ng 
anti-mamamayang pakana nito 
sa buong daigdig. BB Kalauna'y 
tuluyang ililibing ng 
mamamayan ng daigdig ang 
imperyalismo sa sarili nitong 
hukay upang lumaya ang lahat 
ng bayan at tumungo ang 
sanlibutan sa komunismo. 


5 KALATAS 


(.  lamaaw. ...) THALAIN 


Kadumagetan 


Magkapit-bisig para ipaglaban ang lupaing ninuno! 


apayapa ang buhay nila sa kanayunan. 


Madalas silang makikita sa tabing-dagat at ilog, kalapit ng 


kanilang mga kaingin o saanmang itinuturing nilang pook-hanapbuhay. Simple lamang silang mamuhay-- 
magkakaingin sila para magtanim ng saging, kamote at iba pang pananim na ibebenta nila sa mga Abyang': mang- 
uuway sila para ipalit ng konsumo sa kanilang mga Tabong?: mag-uuling o di kaya'y maggiginto sila. Nakatira sila 
sa mga kubo, habang may ilan pa ring nananatiling nakatira sa tinatawag nilang talikod-mundo?. Sila ang mga 
katutubong mamamayan sa mga lalawigan ng Quezon, Rizal, Aurora at Bulacan--ang mga katutubong Dumagat 


at Remontado. 


Ang kalagayan ng mga katutubong 
Dumagat at Remontado 


Nakalapat ang kanilang mga 
paa sa lupa, na itinuturing nilang 
esensya ng kanilang pagkabuhay, 
habang sinisikap nilang abutin ang 
langit. Langit para sa kanila ang 
maipagkaloob ang kanilang lupaing 
ninuno at mga kailugan nito, sa halip 
na tayuan ng mga dambuhalang 
proyekto at kamkamin ng malalaking 
debeloper. Langit para sa kanila ang 
mamuhay nang mapayapa, walang 
mga militar na laging nananakot sa 
kanilang mga anak at kababaihan. 
Langit para sa kanilang may makain 
sa araw-araw at makapaglibang 
paminsan-minsan. Langit para sa 
kanila ang mapag-aral ang kanilang 
mga anak, para di tulad nila, ay 
makakuha ng “mas maraming 
kaalaman at nang hindi maloko at 
mapagsamantalahan ng mga Abyang. 


Pero mistula silang tinalikuran ng 
mundo, dahil sapul nang sila'y isilang 
at magkaisip, naging mailap sa kanila 
ang kanilang langit. Ang inaasahan 
nilang gobyernong kakalinga at 
magtuturo sa kanila, ay hindi nila 
naaapuhap. Walang serbisyong 
libre para sa kanila kaya kahit ang 
mga simpleng pagkakasakit ay 
nagmimistulang peste, at karaniwang 
nagiging sanhi ng kamatayan. Mas 
masahol pa, nagpapatupad ng 
mga kontra-katutubong batas ang 
reaksyunaryong Bs gobyerno tulad 
ng Indigenous Peoples Rights 
Act (IPRA) at Mining Act of 1995. 
Kunwaring kinikilala ng mga ito 
ang karapatan ng mga katutubo sa 
kanilang lupaing ninuno habang 


sinisira ang kultura at kabuhayan 
nila. Pangunahing ahente ng 
panlilinlang ng estado ang National 
Commission for Indigenous Peoples 
(NCIP) para ihain sa dayuhan at lokal 
na pandarambong ang mayamang 
lupaing ninuno ng mga katutubo at 
mga likas na yamang makukuha rito. 


Ang kanilang malalawak na 
lupaing ninunong pinagkukunan ng 
kanilang ikinabubuhay ay ibinubukas 
ng estado sa pangangamkam at 
pandarambong ng mga lokal na 
naghaharing-uri at mga dayuhan. 
Sa kabundukan ng Sierra Madre 
sa saklaw ng hangganang General 
Nakar ng Quezon at Dingalan ng 
Aurora, kinakamkam ng Green 
Circle Properties na pag-aari ni Atty. 
Romeo Roxas ang 80,000 ektaryang 
lupaing ninuno ng mga Dumagat. 
Sinasakop din ang ilang komunidad 
ng mga Dumagat at Remontado ng 
proyektong Aurora Pacific Economic 
Zone na sumasaklaw sa 12,496 
ektaryang lupain sa probinsya ng 
Aurora. Sa hangganan naman ng 
Tanay, Rizal, Infanta at General 
Nakar, Quezon, nakaambang 
palayasin at mawalan ng kabuhayan 
ang mahigit 400 pamilya ng mga 
katutubong Dumagat at Remontado 
dahil sa pagtatayo ng Kaliwa Dam. 
Ganoondin ang magiging kapalaran 
ng mga kadumagetan sa hangganan 
ng Antipolo-Rodriguez-San Mateo, 
Rizal kapag umarangkada na ang 
WAWA-Violago Dam o ang Tayabasan 
Transbasin Project ng sabwatang 
Razon-Violago. Malagim.” na 
bangungot para sa kanila ang hatid 
ng mga proyektong dam matapos 


maganap ang kalamidad na lumamon 
sa kanilang kabuhayan, tirahan at 
mga mahal sa buhay noong 2004 sa 
Quezon. 


Liban dito, niloloko sila ng 
mga nagsasabwatang ahensya ng 
reaksyunaryong gobyerno at mga 
dilawang institusyon. Sa halip na 
turuan, sinasamantala ng mga ito ang 
kamangmangan ng mga katutubo. 
Kabilang dito ang mapagkunwaring 
Tribal Center for Development na 
kasabwat ng NCIP para pagkakitaan 
ang mga katutubo, tawaran ng 
gamumong halaga ang kanilang 
lehitimong pakikibaka at ibulid sila 
sa repormismo. Winawasak ng 
mga ito ang kanilang pagkakaisa at 
tradisyunal na paraan ng pamumuno 
at tinuturuan ang mga lider-katutubo 
na mangurakot at manloko sa 
kanilang hanay. 


Pumapasok din sa kanilang 
mga komunidad ang maraming 
relihiyosong organisasyong 
instrumento ng militar at 
imperyalismo para wasakin ang 
kanilang kultura at pagkakaisa at 
ilayo sa rebolusyonaryong landas. 


Paglaban ng mga Dumagat at 
Remontado 


Ang paulit-ulit na dislokasyon at 
paglapastangan sa kanilang lupaing 
ninuno ang nagtutulak sa kanilang 
alamin at kwestyunin ang kanilang 
kalagayan. Natutunan nilang 
sumama sa mga kilos protesta, 
makipag-dayalogo. sa lokal mna 
gobyerno para ihapag ang kanilang 
mga hinaing at panawagan. Mula sa 
pakikipaglaban para sa pagtatanggol 


1 Abyang - tawag ng mga Dumagat at Remontado sa “mga taga-bayan' o di-katutubong mamamayan 


2 Tabong - katumbas ng salitang amo" sa Tagalog, tawag ng mga katutubong Dumagat at Remontado sa mamimili 
ng kanilang produkto at utangan nila ng kanilang konsumo 
3 Talikod-mundo - madeshift na bahay/kubo na yari sa isa hanggang tatlong posteng kahoy at mga dahon 

sa kanilang lupaing ninuno, pagtutol 
sa mga mapaminsalang proyekto ng 
gobyerno at dayuhan at paggigiit ng 
pagpapasya-sa-sarili, sinuportahan 
nila ang mga pampulitikang pagkilos 
ng iba pang mga uri at sektor sa 
lipunan. 


Itinayo nila sa kanilang 
hanay ang KADUMAGETAN, ang 
rebolusyonaryong organisasyon ng 
katutubong Dumagat at Remontado 
sa saklaw ng Timog Katagalugan. 
Ito ang organisasyong nagbubuklod 
sa kanilang hanay para isulong ang 
kanilang interes sa pamamagitan 
ng iba't ibang anyo ng paglaban 
hanggang sa pinakamataas na anyo 
nito, ang armadong pakikibaka. Sa 
pamamagitan ng pag-oorganisa sa 
kanilang hanay batay sa kanilang 
pakikibakang pangkabuhayan, 
pampulitika at pangkultura, unti- 
unti nilang naihahanda ang sarili sa 
pagtatatag ng kanilang gobyerno. 


Isa rin ang sektor ng katutubo sa 
pinagmumulan ng pinakamabubuting 
anak ng Sierra Madre na iniaambag 
ang sarili at pinasasampa sa BHB. 
Di iilan ang mga bihasa at sinasanay 
na Pulang kumander ng BHB na 
nagmula sa hanay ng mga Dumagat 
at Remontado. Lalo nilang minahal 
ang Hukbo at rebolusyonaryong 
kilusan sa nakitang pagmamalasakit 
sa kanilang hanay kung saan sila 
nahahasa sa iba't ibang gawain at 
kasanayan. Marami na rin sa kanila 
ang mga sinasanay na pampulitikang 

instruktor at giyang pampulitika na 
nangunguna ngayon sa pagsasalin ng 
mga kursong masa sa kanilang sariling 
lenggwahe,  pagbibigay-edukasyon, 
gawaing kultura at propaganda sa 
kanilang hanay. 


Karahasan ng estado at ang 
ethnocentric approach 


Sa halip na tugunan ang kanilang 
mga panawagan, dahas ang sagot 
ng reaksyunaryong estado sa kanila. 
Isang malagim na insidente sa kanila 
ang pangyayari noong Disyembre 
8, 2001, habang malakas ang isyu 
ng pagtutol ng mamamayan sa 
pagtatayo ng Laiban Dam, pinaslang 
ng mga elemento ng Task Force 
Panther si Nicanor “Ka Kano” delos 
Santos, isang lider-katutubo. 


Aktibo. ang AFP-PNP-CAFGU 
sa kanilang Bkontra-katutubong 
kampanya ng pagsupil. Karamihan 
sa komunidad ng mga Dumagat 
at Remontado ang tinayuan ng 
ditatsment ng militar at tuluy- 
tuloy na nililigalig ng mga focused 
military operations at retooled 
community 7 support.” “program 
operations. Malubhang takot 
ang idinudulot ng presensya at 
mga operasyong militar sa hanay 
ng mga kababaihan at kabataan. 
Pinakatampok 7 ang 5 ginawang 


pananakot at pagbabanta ng mga 
militar sa mga Kadumagetan sa 
Brgy. Umiray, Gen. Nakar, Quezon 
noong 2018 na nagresulta sa iligal 


na pag-aresto at pagdetine sa 
dalawang katutubo at pagbabakwit 
ng mahigit 50 pamilya. 


Tutok din ng rekrutment sa 
CAFGU at Bantay Gubat at sapilitang 
pagpapasuko ang mga katutubong 
mamamayan para kontrahin ang 
lumalaking bilang ng sampa sa BHB 
mula sa kanilang hanay. May ilan 
sa kanilang napipilitang sumapi sa 
CAFGU sa takot na patayin o saktan 
dahil ituturing silang mga tagasuporta 
ng BHB at PKP. Sa pakanang pekeng 
pagpapasuko ng DILG at AFP sa ilalim 
ng E-CLIP, maraming Dumagat at 
Remontado ang pinaaaming kasapi 
at tagasuporta ng BHB kapalit ng 
pangakong malaking halaga bilang 
pabuya na sa huli'y hindi rin nila 
matatanggap o di kaya nama'y 
kulang at ibinubulsa ng mga pasista 
ang malaking halagang ipinangako sa 
masa. 


Kahit naigpawan na nila ang 
pagiging nomadiko at natutunan 
na nila ang pumirme sa isang lugar 
at magtanim dito sa nagdaang mga 
taon, itinutulak silang muli na lisanin 
ang mga tirahan at naipundar na 
kabuhayan at magpalipat-lipat dulot 
ng paulit-ulit na operasyong militar 
sa kanilang mga komunidad. 


Ngunit anuman ang gawin ng 
reaksyunaryong estado at kaaway, 
malalim nang 5 nakatanim. sa 
kamalayan ng katutubong Dumagat 
at Remontado ang kawastuhan at 
kahalagahan ng pagtahak sa landas 
ng rebolusyonaryong pakikibaka. 
Batid nilang para marating ang 
kanilang “langit”, kailangan nilang 
lumaban at umanib sa sandatahang 
pakikibakang pinamumunuan ng 


Partido Komunista. Batid nilang 
walang ibang nagtatanggol 
sa kanilang lupaing ninuno at 


sumusuporta sa paggigiit ng kanilang 
karapatan sa 7 Bpagpapasya-sa-sarili 
kundi ang rebolusyonaryong kilusan. 


Patuloy na pinalalapot ng dugong 
inialay ng mga bayani't martir ng 
kadumagetan ang pagkakabigkis ng 
Hukbo at Partido sa kanila. At 
anuman ang imbing pakana ng 
naghaharing rehimen, hindi na 
mapasusubaliang ang Kadumagetan 
ang isa sa si masasaid na bukal ng 
mga Pulang mandirigma ng hukbong 
bayan. 

Maikling pasada sa pagsulong ng kilusang manggagawa sa TK sa 
ilalim ng rehimeng US-Duterte 


pito” na sumisigla ang militanteng kilusang manggagawa sa Timog Katagalugan at naging isa ito sa 
pangunahing nagbabandila sa mga pakikibaka ng kilusang paggawa sa buong bansa. 


Sa unang bahagi ng pag-upo 
sa kapangyarihan ng rehimeng 
US-Duterte noong 2016, walang 
sinayang na panahon ang kilusang 
manggagawa sa TK upang igiit 
ang kanilang mga demokratikong 
karapatan at. kagalingan ng 
mamamayan. Nakiisa ang libu- 
libong manggagawa sa panawagang 
kagyat na pagbabasura ng “endo' o 
kontraktwalisasyon na pangunahing 
sumasagka sa seguridad sa trabaho 
ng mga manggagawa. 


Hindi. tinantanan ng mga 
manggagawa si Duterte sa 
panawagang kagyat na itaas ang 
arawang sahod sa P750 kada araw o 
minimum na pambansang buwanang 
sahod sa P16,000, pagbabasura 
sa. Wage  Rationalization Act 
at pagbuwag sa mga Regional 
Wage Board na nagdidikta ng 
mas mababang sahod ng mga 
manggagawa labas sa Kamaynilaan 
at pagwawakas ng two-tiered wage 
system. 


Nang ganap na malantad ang anti- 
mamamayan at makaimperyalistang 
katangian ni Duterte, isa ang kilusang 
manggagawa sa TK sa nanguna sa 
paglaban sa pasista at mapaniil 
na rehimen. Sa umpisa pa lang, 
walang balak si Duterte na wakasan 
ang kontraktwalisasyon at itaas ang 
sahod ng mga manggagawa. Sa ilalim 
ng kanyang pasistang paghahari 
patuloy na bumaba ang sahod ng 
mga manggagawa, nananatiling 
ligal ang kontraktwalisasyon at 
pleksibilisasyon sa paggawa, mala- 
Nazi na pamamalakad sa mga 
engklabong industriyal, pagbabawal 
sa. karapatang 5 mag-unyon at 
magwelga, kriminalisasyon sa 
kilusang 8B8Bmanggagawa, 5 patung- 
patong na buwis at mga bayarin 
para sa mga serbisyong panlipunan, 
sumisirit na presyo ng mga bilihin at 
labis na kahirapan. 


Sa mga pagawaan, lumawak 
ang gawaing pag-oorganisa at 
paglaban ng mga manggagawa, 


regular man o kontraktwal laban sa 

mga kapitalistang ganid sa tubo at 
patuloy na hinuhuthot ang kanilang 
lakas-paggawa at niyuyurakan 
ang kanilang mga demokratikong 
karapatan. Sa ilang mga pagawaan, 
napagtagumpayan ng mga 
manggagawa ang kanilang laban para 
sa regularisasyon sa pamamagitan ng 
kanilang sama-samang pagkilos. 


Naipaglaban ng mga manggagawa 
ang pagreregularisa sa 12,622 
kontraktwal batay sa mga inilabas 
na resolusyon ng DOLE hanggang 
Hunyo 2019, subalit tanging ang 
445 lamang ang kinilala sa mga ito 
at malaking bilang pa ang hindi 
ipinatutupad 78 na 7 nagpapatunay 
lamang na walang pangil ang mga 
inilalabas na resolusyon ng DOLE. 
Sa halip, pinapatawan pa sila ng 
illegal suspension at iba pang gawa- 
gawang kaso hanggang sa tuluyang 
matanggal sa trabaho. 


Bukod sa mga pakikibaka ng mga 
manggagawa sa mga pagawaan, 
nakiisa rin ang militanteng kilusang 
manggagawa sa pakikibaka ng mga 
nasa sektor ng transportasyon. 
Nakiisa ang mga manggagawa sa 
mga inilunsad na tigil-pasada laban 
sa mabilis at pamalagiang pagtaas 
ng presyo ng mga produktong 
petrolyo, Jeepney Phase-out at 


Jeepney Modernization. 


Sa buong rehiyon, tuluy-tuloy 
na nakapaglulunsad ang kilusang 
manggagawa ng mga sosyalistang 
edukasyon upang pataasin ang 
kanilang makauri at pampulitikang 
kamulatan para suungin ang lahat 
ng labanan sa ilalim ng pasistang 
paghahari ng rehimeng US-Duterte. 


Hangga't sumasahol ang 
kalagayan ng mga manggagawa at 
mamamayang Pilipino sa ilalim ng 
pasistang paghahari ng tiraniko, 
taksil at tutang rehimeng US- 
Duterte, tiyak na mag-iibayo pa 
ang kanilang mga pakikibaka at 
paglaban sa mapagsamantala at 
mapang-aping sistemang 
itinataguyod” ni: Duterte at 
kasapakat nito. Sa kasalukuyan, 
nasa balangkas ng pagpapataas ng 
antas ng paglaban ang militanteng 
kilusang paggawa sa rehiyon. 
Inaasahang sa mga darating pang 
panahon signipikanteng aabante pa 
ang mga pakikibaka ng kilusang 
paggawa na siyang gulugod ng 
kilusang masa sa kalunsuran at mag- 
aambag ng malaki para sa 
pandaigdigang 58-8 anti-imperyalistang 
pakikibaka ng uring manggagawa. 

TUGEN 


NI PATNUBAY DE GUIA 


Paano matatamo ng mamamayang 
anakpawis ang kanilang mga 
demokratikong karapatan? 


S: isang malakolonyal at malapyudal na lipunang tulad ng Pilipinas, niyuyurakan at paulit-ulit na tinatapakan 
ang mga demokratikong karapatan ng mamamayan dahil ito'y sagka sa interes at naisin ng mga naghaharing- 
uring panginoong maylupa, malalaking burgesya kumprador at mga amo nilang imperyalista. 


Sa ilalim ng kasalukuyang 
pasistang rehimeng US-Duterte, 
dinaranas ng mamamayan ang 
pinakamabibigat na pasakit. 
Punyal na tumatarak sa kanilang 
dibdib at sikmura ang mga anti- 
mamamayang patakaran ni 
Duterte. Pinakamasahol ang 
kalagayan ngayon ng mga Pilipino 
sa gitna ng pandemyang COVID-19 
kung saan matapos isapanganib 
ng rehimen ang kalusugan ng 
buong bansa ay pinahigpit niya 
ang paggamit sa  kamay-na- 
bakal laban sa mamamayan. 
Sa tabing ng pagsasaalang- 
alang sa kapakanan ng bayan, 
sistematikong ipinatanggap ng 
rehimen sa mamamayan na 
sumang-ayon na lamang kahit 
pa nasagkaan na ang natitirang 
demokratikong karapatan nila. 
Ang “masahol pa, sinumang 
umalma rito ay kakasuhan pa't 
ikukulong. 


Kaya naman malalim ang 
pagnanais. 8ng 5s mamamayang 
Pilipino na tamasahin ang kanilang 
mga demokratikong karapatan 
at ipaglaban ang kanilang mga 
demokratikong adhikain at 
mithiin. Nakaugat ito sa malaon 
nang pagsasamantala at pang- 
aaping ipinataw sa kanila ng mga 
lokal at dayong naghaharing-uri. 


Sa kasaysayan, ipinamalas ng 
manggagawa at magsasakang 
Pilipino ang kanilang “maka- 
pangyarihang lakas para igiit 
at tamasahin ang kanilang mga 
karapatang ipinagkakait sa kanila. 
Inoorganisa nila ang kanilang sarili 
sa iba't ibang mga organisasyon, 
samahan” at s5 mga unyon, 
nakikipagkaisa sila sa iba pang 
aping uri at sektor at sama-samang 
lumalaban para rito. Sa buong 

daigdig, nagawang maipaglaban 
ng uring manggagawang mapaikli 
hanggang 8-oras kada araw ang 
pagtatrabaho mula sa dating 
16, 12 at 10 oras. Pinagbayaran 
ito ng dugo at pawis ng mga 
manggagawang magiting na 
nakibaka kahit na humarap sila 
sa matinding pandarahas ng mga 
estadong burgis. 


Sa Pilipinas, kagyat na pagdating 
ng mga kolonyalistang Espanyol 
sa bansa noong ika-16 na siglo, 
inilunsad ng mga magsasaka sa 
iba't ibang bahagi ng bansa ang 
mahigit sa 200 pag-aalsa laban sa 
polo at tributo at iba pang paglabag 
sa kanilang mga karapatang sibil at 
laban sa kolonyalismo. Samantala, 
sing-aga pa ng 1861, nagsimulang 
magtayo ng asosasyon ang mga 
manggagawa para sa mutwal na 
pagtutulungan at benepisyo na 
humantong sa Cavite Mutiny noong 
1872. Magkasanib-pwersa ang 
mga manggagawa at magsasakang 
Pilipino na nagsilbing bag-as 
ng kilusan para sa pambansang 
pagpapalaya ng Rebolusyong 1896. 
Hanggang sa digmaang Pilipino- 
Amerikano noong 1899 hanggang 
1902 ay naglulunsad ng welga ang 
mga manggagawa sa imprenta para 
iprotesta ang panggigipit ng mga 
foreman at para sa mas mahusay 
na kondisyon sa pagtatrabaho at 
laban sa agresyon at kolonyalismo 
ng US. Sa panahong ito itinatag 
ang Union Impresores de Filipinas, 
ang kauna-unahang unyon ng 
mga manggagawa sa bansa, na 
sinundan ng pagtatayo ng kauna- 
unahang pederasyon, ang Union 
Obrera Democratica na naging 
panimulang bag-as sa pamumuno 
sa kilusang paggawa sa buong 
bansa. 


Ang pakikibaka “mng mga 
nakaraang henerasyon ng 
mga Pilipino ang gumapi sa 
kolonyalismong Espanyol at US at 
nagwakas sa okupasyon ng mga 
pasistang Hapon. Inspirasyon din 
ito sa nagpapatuloy na laban sa 
imperyalismong USat mga alipures 
nito hanggang kasalukuyan. 


Tuluy-tuloy na nagbubuo ang 
mga manggagawa ng unyon para 
isulong ang kanilang mga pang- 
ekonomyang interes tulad ng 
pagbibigay ng 5 s7makatarungan 
at. nakabubuhay na. sahod, 
mga benepisyo, kaseguruhan 
sa trabaho at maayos na 
kalagayan sa loob ng pabrika. 
Ganundin, ipinaglalaban at 
pinangangalagaan nila ang mga 
nakamit na tagumpay sa gitna 
ng tusong pagmamaniobra ng 
imperyalismo sa pamamagitan 
ng neoliberalismo. Hindi sila 
nagpapalimita sa mga tipo ng 
pakikibakang ipinahihintulot 
ng batas at naglulunsad ng 
iba't ibang anyo ng paglaban. 
Sa paglaki ng bilang ng mga 
manggagawang kontraktwal sa 
ilalim ng neoliberal na patakaran, 
napangibabawan ng uring 
manggagawa ang mga restriksyon 
sa pagsapi nila sa unyon sa 
pamamagitan ng iba pang anyo ng 
mga organisasyong nagtataguyod 
ng kanilang mga karapatan at 
sa balangkas ng pagwawakas sa 
kontraktwalisasyon. 


Sa kanilang mahabang 
pakikibaka, namalas ng Pilipinong 
anakpawis na hindi nila basta 
tatamasahin ang kanilang 
mga karapatan, o magiging 
panandalian lamang ang kanilang 
mga tagumpay kung hindi ito 
nakasanib sa pakikibaka ng 

buong bayan para sa pambansang 
pagpapalaya. Naging mulat 
ang mga manggagawa na dapat 
mahigpit na nakakawing ang 
pakikibaka ng kanilang uri sa 
antipyudal na pakikibaka sa 
kanayunan at itinataas sa anti- 
imperyalistang pakikibaka. Sa 
kabilang panig, natutunan na rin 
ng masang magsasaka ang pag- 
aangat ng kanilang pakikibaka sa 
anti-imperyalistang linyang kaisa 
ang uring manggagawa at iba pang 
inaaping uri. 


Kung gayon, lumalahok sila sa 
rebolusyonaryong pakikibaka ng 
bayan para kamtin ang pambansang 
kalayaan at demokrasya. 
Nagsasanib-pwersa. ang uring 
manggagawa at magsasaka para 
buuin ang saligang alyansa ng 
rebolusyonaryong Pilipino. Itinayo 
nila ang Partido Komunista ng 
Pilipinas. na ginagabayan ng 
Marxismo-Leninismo-Maoismo, 
ang unibersal na teoryang 
gabay ng uring manggagawa sa 
buong daigdig para ibagsak ang 
kasalukuyang mapang-aping 
sistema at itatag ang kanilang 
estado. Sa pamumuno ng Partido, 
itinayo nila ang Bagong Hukbong 
Bayan na mayorya'y nagmula 


sa uring magsasaka, bilang 
pangunahing instrumento para 
tupdin ang istorikong misyong ito, 
sa Pilipinas at sa hinaharap ay sa 
buong daigdig. 


Tanging ang rebolusyon ng 
uring anakpawis kasama ang iba 
pang inaaping uri sa pamumuno 
ng Partido Komunista ng Pilipinas 
ang magbibigay ng katiyakan na 
kanilang tatamasahin ang kanilang 
mga “demokratikong karapatan 
at interes. Sa pagtatagumpay ng 
demokratikong rebolusyong bayan 
maitatatag ang demokratikong 
gobyernong bayan na gagarantiya 
at magtitiyak na tatamasahin 
ng lahat ng uri at sektor ng 
lipunan” ang kanilang Bs8B7mga 
karapatang sibil, pang-ekonomya, 
pampulitika, at pangkultura. Sa 
pagtatagumpay ng rebolusyon, 
ganap na lalaya ang mamamayan 
sa. imperyalistang BB pananakop, 
lalaya sila mula sa makauring 
pagsasamantala, itataguyod 
ang indibidwal na kalayaan at 
pampublikong partisipasyon ng 
lahat sa anumang usapin, laluna 
iyong may kaugnayan sa kanilang 
panlipunang kagalingan. 


Matapos ang pagtatagumpay 
ng demokratikong 


rebolusyong 


bayan, pangungunahan ng uring 
anakpawis, laluna ng uring 
manggagawa, sa pamamagitan 
ng itatatag na estado ng bayan 
ang sosyalistang rebolusyong 
magtitiyak na iiral ang tunay na 
demokrasya, ang demokrasya ng 
mayorya ng mamamayang Pilipino 
na nakatuntong sa pambansang 
kalayaan at pagsasarili. Tuluy- 
tuloy naisusulong atitataguyod ng 
uring anakpawis sa pamamagitan 
ng PKP at estado ng bayan 
ang demokratikong karapatan 
at interes ng mamamayang 
Pilipino. Malinaw itong nakasaad 
sa 10-puntong programa ng 
PKP sa kanyang pambansa- 
demokratikong rebolusyon at 
12-puntong programa ng NDFP. 


Habang hindi pa nakakamit 
ang ganap na kalayaan ng 
Pilipinas, hakbang-hakbang na 
itinatayo sa iba't ibang antas at 
saklaw ang mga organo ng 
demokratikong BB kapangyarihang 
pampulitika ng mamamayan para 
tiyaking tinatamasa ng 
mamamayan--anumang uri, 
kasarian, lahi, paniniwala at 
relihiyon--ang Bs kanyang Bs mga 
demokratikong karapatan. 

Pagdiriwang ng Mayo Uno, nagpatuloy sa kabila ng pasistang lockdown 


Masiglang ipinagdiwang ng mga 
manggagawa sa Timog Katagalugan 
ang ika-117 taon ng Araw ng 
Paggawa sa Pilipinas, bagaman 
hindi sa paraang nakasanayan. 
Ayon kay Christopher Oliquino, 


tagapangulo ng Pagkakaisa 
ng Manggagawa... sa. Timog 
Katagalugan-KMU (PAMANTIK- 


KMU), kakaiba ang pagdiriwang 
ng Mayo Uno ngayong taon dahil 
sa kakaibang pagkakataong dala 
ng COVID-19. Ngunit, aniya, 
hindi nagsimula sa COVID-19 ang 
samu't-saring suliraning hinaharap 
ng mga manggagawa, na tinukoy 
niya sa “pandemyang neoliberal”. 


Kasama ng iba pang mga unyon 
at organisasyon, pinangunahan ng 
PAMANTIK-KMU ang pagdiriwang 
ng Mayo Uno. Isang online rally 
ang isinagawa ng sentrong unyon 
sa pamamagitan ng social media 
sites nito, pati ng mga unyong 
nakapaloob dito. 


Hindi rin nagpakulong sa 
online rally ang mga manggagawa. 
May ilang sinamantala B ang 
pagkakataong maglunsad ng 
mga maiigsing mga pagkilos sa 
loob ng kanilang mga pagawaan 
upang gunitain ang Mayo Uno, 
samantalang isinagawa ito ng iba 
sa kanilang mga bahay. 


“Samu't saring kalamidad ang 
kinaharap ng mga manggagawa 
mula sa pagbubukas ng taon, mula 
sa kalamidad gawa ng kalikasan, 
kalamidad naman ngayon sa 
kalusugan, na lalong nagpalala sa 
kalamidad sa pagawaan. Ibayong 
gutom at hirap ang hatid nito dahil 
sa kapabayaan ng gobyerno. Sa 
halip na itaguyod ang kagalingan ng 
lahat, mapanupil na mga programa 
at patakaran pa ang ipinatutupad 
nito para sa iilan at upang 
mapagtakpan ang kakulangan at 
kapalpakan ni Duterte,” ayon kay 
Oliquino. 


Sa idinaos na online rally, 
ibinahagi ng mga lider-manggagawa 
ang kanilang mga karanasan sa 
pagbangon ng kanilang unyon, ang 
naging mga hamon at kasaysayan 
ng pagbalikwas sa pambubusabos 
ng kapitalista, habang itinitindig 
ang tunay na unyong naglilingkod 
sa interes ng mga manggagawa. 


Naglabas ang PAMANTIK- 
KMU ng serye ng mga paanyaya 
at impormasyong nagtatalakay 
sa kasaysayan ng Mayo Uno at 
ng kilusang paggawa sa Timog 
Katagalugan. Hindi rin nawala ang 
mga kultural na pagtatanghal sa 
porma ng mga bidyong ipinadala 
ng iba't ibang mga organisasyon 
at indibidwal, habang nagpahayag 


naman ng suporta ang mga unyon 
at organisasyon ng manggagawa sa 
Mayo Uno. 


Pagdating ng gabi, nagtirik ng 
mga kandila ang mga manggagawa 
at mga tagasuporta para kilalanin 
at parangalan ang mga martir ng 
kilusang paggawa, at namanatang 
ipagpapatuloy ang paglaban sa 
anti-mamamayang patakaran ng 
rehimeng Duterte. 


Kinundena rin ng PAMANTIK 
ang pilit na pagpapasuko ng PNP 
CALABARZON sa mga manggagawa 
ng Coca-Cola Sta. Rosa sa isang 
aktibidad sa Camp Vicente Lim, 
Calamba, Laguna noong hapon ng 
Mayo 1. 


Noong Abril 30 ng hapon, 
sinundo ng PNP ang 16 na 
manggagawa ng Coca-Cola matapos 
ang kanilang trabaho. Gamit ang 
mga bagong armadong ahente nito 
mula sa mga manggagawa tulad 
ni Rey Medellin, Raffy Baylosis, at 
Francisco Ladi, nagbahay-bahay 
ang mga ito sa mga komunidad ng 
manggagawa sa Sta. Rosa, Laguna. 


Ayon sa mga biktima, kasama 
nila Medellin ang ilang mga 


elemento ng PNP upang takutin at 
pwersahing pigilan ang pagkilos sa 
unyon, habang hinihimok silang 
sumuko bilang NPA. 

BALITANG TO 


Binigo ng isang yunit ng Lucio 
de 5 “Guzman” Command-BHB 
Mindoro ang pasistang atake ng 
203rd Infantry Brigade-Philippine 
Army noong Abril 30 sa interyor 
na bahagi ng Brgy. Lisap ng 
Bongabong, Oriental Mindoro. 
Aktibong nakapagdepensa ang 
Pulang hukbo laban sa 203rd 
Brigade. Ang inatakeng yunit 
ng LdAGC ay naglulunsad ng mga 
aktibidad para sa malawakang 
kampanya laban sa pandemyang 
COVID-19. 


Magiting na nilabanan ng 
yunit ng LdGC ang atake ng 
pasistang 203rd IBde na ilang 
araw na ring naglulunsad ng 
operasyong militar. Sinalakay ng 
mersenaryong tropa ang Pulang 
hukbo, 14 oras bago matapos 
ang tigil-putukang itinakda ng 
Partido Komunista ng Pilipinas. 


Ang tigil-putukan ay tugon ng 
PKP sa panawagan ng United 
Nations sa lahat ng armadong 
pwersa sa buong daigdig upang 
maituon ang lahat ng pagsisikap 
sa pagharap sa pandemyang 
COVID-19. 


Ligtas na nakapagmaniobra 
ang Pulang hukbo at walang 
natamong anumang malalang 
pinsala mula sa yunit ng 203rd 
IBde. Samantala, ninakaw ng 
mga pasistang kaaway ang 
bigas, groceries at iba pang mga 
kagamitan na inipon ng Pulang 
Hukbo at ng masa na siyang 
ginagamit sa kampanyang 
medikal, edukasyon, sanitasyon 
atproduksyon upang epektibong 
malabanan ang pandemyang 
COVID-19 sa hanay ng mga 
katutubong Mangyan. 


LdGC, binigo ang pasistang atake ng 203rd Infantry Brigade 


Matapos ang labanan, 
naglunsad ng malawakang 
pursuit operation ang mga tropa 
ng 203rd IBde upang habulin ang 
yunit ng BHB na kanilang inatake. 
Hanggang ngayon, gumagamit sila 
ng hindi bababa sa 600 pwersa 
ng AFP at PNP para sa kanilang 
focused”785militay operation. 
Apat na araw na sinuyod ng 
heli-gunship ang B kabundukan 
ng Mindoro at ipinusisyon ang 
dalawang howitzer sa bahagi 
ng Barangay Manoot, Rizal, 
Occidental Mindoro. 


Dulot ng mga operasyong 
militar, dagliang lumikas ang 
pitong pamayanan ng mga 
magsasaka at katutubo sa 
hangganan ng Bongabong, 
Oriental Mindoro at mga bayan 
ng Rizal at Calintaan, Occidental 
Mindoro. 


KULTURA 


Manggagawa ako, NPA ako! 


Ako si Ka Leon, dating ordinaryong manggagawa. Ngayon, isa nang Pulang kumander. 


Mula pa pagkabata, likas na sa akin ang mamuno. Masaya ako kapag nag-oorganisa ng mga pagtitipon, nag- 
aayos ng mga gusot ng mga kapwa ko kabataan at nagtataguyod ng makabuluhang mga proyekto para sa aming 
komunidad. Naging SK chairman pa ako sa barangay namin at leader ng fraternity noong high school. 


Busog ako sa pagmamahal 
at pangaral sa pagpapalaki sa 
akin ng aking lolo't lola. Pinalaki 
ako nang may malasakit at 
pagmamahal sa kapwa. Bagamat 
hindi ganun kahirap ang buhay 
namin, hindi rin naman ganun 
kaalwan. Nakapagtapos ako 
ng 2-year vocational course sa 
kolehiyo habang nagtatrabaho na 
sa gobyerno. 


Kahit nagtatrabaho ako noon 
sa ahensyang itinayo sa kapritso 
ni Imelda, naging bahagi din ako 
ng pagpapatalsik sa diktadurang 
Marcos noong 1986. Kasama 
ako sa libong mamamayan na 

nakapasok sa Malacafiang noon. 
Kahit alam kong maaari akong 
mawalan ng trabaho kapag 
napatalsik si Marcos, mas pinili 
ko ang makiisa sa taumbayan. At 
ganun na nga ang nangyari. 


Nag-apply ako “sa isang 
pribadong kumpanya ng babuyan 
at natanggap. 8s Pinakamalaking 
farm pala 'yun sa Asia. Kada 
dalawang building, dalawang 
manggagawa ang naka-assign 
na magpakain ng mga baboy 
at maglinis. Mayroong tatlong 
seksyon sa kada yunit, breeding 
section, farrowing section at 
finishing o fattening section. 


Ilang buwan pa lang, 
inuugnayan na ako ng ilang 
myembro ng unyon para magpa- 
member. Nung una, sabi ko'y 
saka na kapag naregular na ako. 
Pero wala pang anim na buwan, 
sumapi na ako. 


Bukod sa mabigat ang trabaho, 
napakahigpit ng management. 
Suspendido kaagad kapag na-late 
o di kaya'y kahit magkamali ka 
lang sa loob ng pagawaan. Lagi 
kaming bantay-sarado ng mga 
supervisor. 


aktibo ako sa 
regular na ako. 


Naging 
unyon kahit 

KULTURA 


Nakaprograma ang mga ED! 
namin. Lahat 'yun dinadaluhan ko. 
Doon ko naunawaan nang lubos 
ang ginagawang pagsasamantala 
sa mga tulad kong manggagawa. 


Kasama rin ako sa lahat ng 
mobilisasyon kahit sa labas ng 
pagawaan kasama ang mga 


magsasaka, kabataan, kababaihan 
at iba pang sektor. 


Sa tuluy-tuloy na pagkilos, 
naagaw namin ang unyon sa 
mga dilawan. Lalo pa akong 
naging masikhay. Sagot ng unyon 
ang sahod ko kapag may mga 
seminar na dinadaluhan kaya 
hindi problema ang pag-absent sa 
trabaho. 


Hindi na lang tungkol sa 
mga manggagawa ang pinag- 
aaralan namin kundi ang lipunan 
at rebolusyon, kung ano ang 
pinakamahalagang papel ng uring 
manggagawa sa pamumuno sa 
rebolusyonaryong kilusan. 


Naging kasapi ako ng sangay 
sa pagawaan hanggang sa naging 


1 ED- educational discussion 


kalihim nito sa loob ng ilang taon. 
Nagtayo kami ng maraming RKL? 
sa farm at iba pang planta. Hindi 
kami Vnagpahanggan sa loob 
ng aming pagawaan lamang. 
Bawat kasapi'y nakikipamuhay 
sa magsasaka at  kabataan- 
estudyante upang makipag-aralan 
at makipagkaisa sa pagsusulong 
ng aming mga demokratikong 
karapatan. Nag-organisa rin kami 
sa ibang mga pabrika kabilang ang 
pagawaan ng mga kotse, electric 
appliances at ilan pang mga 
babuyan at manukan. 


Marami kaming 
naipagtagumpay na CBA? at 
ilang mga kaso na inihaharap 
naming mga opisyal ng unyon 
sa management. lan sa mga 
ito ang usapin kaugnay sa 
mga safety gear para sa mga 
manggagawa tulad ng bota at 
unipormeng pantalon, service 


2 RKL- Rebolusyonaryong 
Kilusang Lihim 

3 CBA- Collective Bargaining 
Agreement 


para sa mga manggagawang 
malalayo ang tirahan upang hindi 
ma-late, at pagtatanggal ng anti- 
manggagawang mga patakaran 
tulad ng suspensyon sa mga 
manggagawa sahindi makatwirang 
dahilan. Naipagtagumpay din 
namin ang 45 araw paternity leave 
mula sa dating 15 araw lang at 60 
araw maternity leave naman mula 
sa dating 45 araw lang. 


Tatlong planta ang iniikutan 
ko minsan sa loob ng isang 
linggo. Natayuan din namin 
ng sangay ang planta ng main 
office. Dito rin nakatalaga ang 
mga opisyal na dating dilawan 
na hindi ko tinigilan hanggang 
mahamig sa tunay, militante at 
anti-imperyalistang unyon. Dito 
ko naranasan ang tunggaliang 
kulang na lang makipagsuntukan 
ako sa isa sa kanila. Pero nagawa 
ko pa rin siyang dikitan at 
organisahin at kalauna'y naging 
malapit na kasama at kaibigan 
ko rin siya. 

Nang kami ay matutong magkwenta 


ni Ka Emily 


Isa 
Dagdagan mo ng mayorya 
Upang tayo ay makapagwelga 


Ilang minuto 
Kapag lakad-takbo 
Mula Acacia hanggang Main Gate? 


Ilan ang bisagra ng tarangkahan? 
Ilang tulak-hila ang kailangan 
Upang wasakin ang hadlang? 


Dalawampu't-limang metrong trapal 
Ilang kawayan ang kailangan? 

Nang sa init at habagat 

May masisilungan lahat. 


Walong katao sa isang kilong bigas 
Timplahin ang init ng tungko. 
Partihing maige. 

Parti-parte. 

Isang tabong sabaw 

Sa kaning isang balawbaw 


Sampu laban sa isa. 
May lalakas pa kaya 
Sa manggagawang nabuo ang pasya? 


PAMPULITI ka 


Ilang libong palo? 
Umulan ng bato 
Umulan ng mura. 


Lahat ay umuusal 
Ng pitumpu”t-pitong pagbabalikwas. 


Nang kami ay matutong magkwenta 


Tumigil na kaming bilangin ang mga araw na kami ay 


pagod 
At mga gabing kami ay naglalamay. 


Kinwenta namin ang tantos ng pagsasamantala 
At ang labis na halaga na sa amin ay pinipiga 


Sinukat namin ang timbangan ng lakas 
Sa pagitan ng manggagawang lumilikha ng tubo 
At kapitalistang walang pagsidlan ng kasakiman 


Binawasan namin ang pag-aalinlangan 
Dinagdagan naman ang tapang. 


Nang kami ay natutong magkwenta 
Binibilang na namin ngayon 

Ang mga Pulang talang tumatanglaw 

Sa mahahabang gabi ng aming pagpupulaw.. 


1 paglalamay 


Nilikha mula sa tagumpay ng welga ng mga manggagawa sa isang pabrika. 

